《青玉案二首 其二》
清代·奕绘

断云疏雨梧桐院，更零落、闲花片。一径芳苔随步软。

樱桃红滴，片蕉绿展，蛱蝶深深见。

薰风又逐年光转，手把轻罗小团扇。新霁暮天澄碧远。

曲栏干外，一双飞燕，斑竹垂帘卷。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。